Gimė 1928 m. birželio 12 d. Kaune. 1954 m. baigė Lietuvos žemės ūkio akademiją, įgijo miškininko specialybę.
1968–1990 m. Lietuvos MA Botanikos instituto Botanikos sodo Kaune Dendroklimatochronologijos laboratorijos įkūrėjas, vadovas, vyresnysis mokslo darbuotojas, 1990–1992 m. – Vytauto Didžiojo universiteto Dendroklimatochronologijos laboratorijos vadovas, vyresnysis mokslo darbuotojas.
1966 m. Maskvos K. A. Timiriazevo žemės ūkio akademijoje apgynė mokslų kandidato disertaciją „Pušies medynų prieaugio dinamika Lietuvoje ir jo prognozavimo galimybės“1. [1993/1994 m.] nostrifikuotas daktaru. 1985 m. SSRS MA Uralo mokslo centro augalų ir gyvūnų ekologijos institute apgynė daktaro disertaciją „Dendroklimatochronologinių tyrimų bioekologiniai pagrindai“2. [1993/1994 m.] nostrifikuotas habilituotu daktaru. Dirbo dendroklimatochronologijos tyrimų srityje. Publikavo dešimtis mokslinių straipsnių. Išspausdino monografiją „Dendroklimatiniai tyrimai“3. Vadovavo SSRS dendrochronologinių duomenų bankui, buvo SSRS dendroklimatologijos komisijos pirmininko pavaduotojas.
Mirė 2008 m. rugsėjo 22 d. Kaune.
Šaltiniai
* Zemlickas G. Ką sako pušų ir ąžuolų rievės. – Mokslo Lietuva, 2010 m. kovo 18 d. Nr. 6 (428): 1, 13 p.
Nuorodos
1 Битвинскас T. Динамика прироста сосновых насаждений Литовской ССР и возможности его прогноза: Автореферат дис. на соискание учен. степени канд. с.-х. наук. – Москва, 1966. – 15 с.
2 Битвинскас T. Биоэкологические основы дендроклиматохронологических исследований: диссертация … доктора биологических наук. – Вильнюс, 1984. – 395 с.
3 Битвинскас T. Дендроклиматические исследования. – Ленинград, 1974. – 172 с.